Säästumarket

Säästumarket oli Eestis tegutsev odavmüügikaupluste kett, mis kauples peamiselt toidu- ja esmatarbekaupadega. Kaubamärgi "Säästumarket" omanik oli Rootsi ettevõte ICA, millele kuulub Rimi Baltic ja mille koosseisus tegutsevad lisaks Säästumarketitele ka Rimi poed. 8. novembril 2016 teatas Rimi Eesti otsusest loobuda Säästumarketi nimest ja kontseptsioonist. Kolmkümmend viis kauplust nimetati ja kohandati ümber Mini-Rimideks 2017. aastal. Kaheksa kauplust, mis asusid toona Rimidega lähestikku, suleti Kauplusekett alustas tegevust 1998. aastal ja esimene pood, milleks oli Kadaka Säästumarket, avati 2. märtsil 1999. Oluline laienemine toimus 2000. aastatel alguses. Näiteks avati 2000. aastal 10 uut poodi ja 2001 alustati laienemist üle Eesti. 2000. aastal oli keti käive kasvanud 323 miljoni kroonini (20,6 miljonit eurot) ja kasum kuue miljoni kroonini (ligi 0,4 miljonit eurot). Mai 2001 seisuga kuulus kaubandusketti 16 kauplust ja ehitamisel oli veel kolm. Sel ajal müüs Säästumarketite omanik Kinnisvaravalduse AS keti Soome ettevõtte Kesko OY tütarettevõttele Ruokakesko OY. Lätti laieneti 2002. aastal. Leedus avati esimesed kauplused 2005. aasta septembris. 2004. aastal oli Säästumarket tõusnud juba kindlaks Eesti turuliidriks jaekaupade turul ning poeketi käes oli EMORi andmetel 12,4% turust. Aastal 2005 sai kaubandusketi uueks omanikuks Rimi Baltic, mille emaettevõtted olid Kesko ja ICA. 2007 omandas ICA Rimi Balticus 100-protsendilise osaluse. Oktoobris 2008 alustati üleminekut uuele brändikontseptsioonile, mille käigus muudeti kaupluste tootevalikut, siseilmet ja ettevõtte logo. Varasem kaubamärk sarnanes suuresti sakslaste odavkaupluste keti Lidl kaubamärgiga. Kümnendi lõpuks oli Säästumarketite kett laienenud üle Baltikumi. Eestis oli 57 kauplust 28 linnas ja asulas ning poed andsid tööd umbes 900 inimesele. 2010. aastate algul kaotas Säästumarket turuosa tarbijate eelistuste muutmise tõttu. Nõnda ehitati mitmed Säästumarketid ümber Mini-Rimideks, et parandada kaupluste turupositsiooni. 2012. aastal suleti ka Eesti esimene Säästumarket (asus Kadaka tee 56B). 2013. aastal omas Rimi koos Säästumarketiga 16,6% turuosa Eesti jaemüügiturul, millega paigutus kolmandaks ETK (20,17%) ja Maxima (17,6%) järel. 2015. aastal oli Rimi Eesti Food AS käes 49 Säästumarketit, 13 Rimi hüpermarketit ja 22 Rimi supermarketit. Samas oli aasta lõpus Säästumarketi kodulehe andmetel tegutsevaid poode veel vaid 46. 2017. aasta 4. mai seisuga oli alles ainult 19 Säästumarketit. Tallinnas asus 10 Säästumarketit. Nendeks on Akadeemia Säästumarket (Kadaka tee 76F), Järveotsa Säästumarket (Õismäe tee 107A), Kalevipoja Säästumarket (Kalevipoja põik 8), Kärberi Säästumarket (Kärberi 42), Läänemere Säästumarket (Läänemere tee 2C), Marja Säästumarket (Mustamäe tee 41), Pae Säästumarket (Pae 76), Sõle Säästumarket (Sõle 27), Tammsaare Säästumarket (Kiili 19) ja XL Säästumarket (Tammsaare tee 55). Varem tegutsesid ka Juhkentali (Juhkentali 35), Laagna (Vikerlase 19), Laagri (Pärnu mnt 453E), Pihlaka (Männiku tee 98), Silikaadi (Männiku tee 6) ja Tööstuse Säästumarketid (Tööstuse 101), mis ehitati ümber Mini-Rimideks. Telliskivi Säästumarket (Telliskivi 61) ehitati ümber Rimi supermarketiks ning Kadaka (Kadaka tee 56B) ja Lõunakeskuse Säästumarket (Vana-Lõuna 4) on suletud. Alates 11.jaanuarist 2016 on suletud Tammsaare Säästumarket (Kiili 19). Harju maakonnas tegutsesid Säästumarketid Keilas (Pae 9), Maardus (Keemikute 41), Sakus (Tallinna mnt 4) ja Tabasalus (Klooga mnt 10). Saue Säästumarket ehitati 2012 ümber Mini-Rimiks ja Viimsi Säästumarket ning Tabasalu Säästumarket on tänaseks suletud. Tartus tegutses neli Säästumarketit: Tuglase (Tuglase 19), Anne (Anne 46a), Kaunase (Kaunase pst 21) ja Aardla Säästumarket (Võru 170). Pärnus tegutseb Säästumarketeid kolm ning nendeks on Papiniidu (Papiniidu 19), Lepa (Karja 4) ja Härma Säästumarket (Tallinna mnt 70). Ülejõe Säästumarket (Jannseni 3) ehitati ümber Mini-Rimiks. Ida-Viru maakonnas asusid Jõhvi (Vahe 5), Kiviõli (Metsa 3), Kohtla-Järve Põhja (Põhja allee 4), Kohtla-Järve Järveküla (Järveküla tee 87), Narva Roheline (Roheline 8), Narva Rakvere (Rakvere mnt 71) ja Sillamäe Säästumarket (Viru pst 2). Varem tegutses ka Narva Kreenholmi Säästumarket (Kreenholmi 50). Kiviõli Säästumarket ehitati ümber Mini-Rimiks. Eesti linnadest asus kaks Säästumarketit veel Kuressaares (Kihelkonna mnt 3 ja Mooni 2) ja Viljandis (Jakobsoni 2 ja Riia mnt 13). Lisaks asusid Säästumarketi poed Haapsalus (Jaama 12), Elvas (Kesk 7), Jõgeval (Põik 1), Kärdlas (Kõrgessaare mnt 25), Märjamaal (Pärnu mnt 76A), Paides (Aiavilja 2), Põltsamaal (Tartu mnt 12), Põlvas (Jaama 12B), Rakveres (Vilde 8), Raplas (Tallinna mnt 46A), Tapal (Pikk 5), Türil (Paide 26), Valgas (Vabaduse 39) ja Võrus (Räpina mnt 4). Rimi Baltic Otsing "säästu market" Eesti Patendiamet Säästumarketid muutuvad Rimideks, osa kauplusi suletakse "Kesko ostis Säästumarketi keti kauplused" Ärileht, 9. mai 2001 "Säästumarketite kett tähistas 10. sünnipäeva" Säästumarket, 9. märts 2009 Säästumarketid Rimi "Säästumarket ründab Eestit"[alaline kõdulink] Äripäev, 2. veebruar 2001 "Rimi Baltic avas sajanda odavmüügikaupluse"[alaline kõdulink] Postimehe uudisvoog, 12. mai 2006 "Igapäevaostude turu liider on Säästumarket" Postimees, 16. november 2004. "Säästumarket võitleb Saksa kaubandusketi Lidl vastu" Ärileht, 29. mai 2002 "Ostjate jõukuse kasvades kaovad Säästumarketid" Postimees Tarbija, 25. märts 2014 "Eesti esimene Säästumarket sulges uksed" Postimees, Tarbija, 21. august 2012 "Maxima pürib Eesti kõige suuremaks jaemüügiketiks" Õhtuleht, 24. märts 2014 Rimi Eesti Food AS Säästumarket (vaadatud 4. detsembril 2015) Asukoht ja lahtiolekuaeg Säästumarket (vaadatud 4. detsembril 2015) Asukoht ja lahtiolekuaeg Säästumarket (vaadatud 4. mail 2017) Rimiks muutuvas Aardla Säästumarketis on riiulid peaaegu tühjaks müüdud, 29. juuli 2017 Säästumarketi koduleht Säästumarketid Rimi.ee